ΓΡΑΠΤΗ ΕΡΩΤΗΣΗ E-1349/00

υποβολή: Jeffrey Titford (EDD) προς την Επιτροπή

(4 Μαΐου 2000)

Θέμα: Υποχρεωτική μετατροπή των βρετανικών μέτρων και σταθμών στο δεκαδικό σύστημα μέτρησης (για εμπορεύματα που πωλούνται χύμα)

Την 1η Ιανουαρίου 2000, η κυβέρνηση του Ηνωμένου Βασιλείου εισήγαγε νομοθετικό μέτρο με σκοπό να τεθεί εκτός νόμου στο ΗΒ η χρήση από τους βρετανούς εμπόρους κατά τις συναλλαγές τους με τους καταναλωτές των παραδοσιακών βρετανικών μέτρων και σταθμών όπως είναι η λίβρα, η ουγγιά, ο πους, η ίντσα, η πίντα και το γαλόνι.

Μολονότι φαίνεται ότι παλαιότερα η κυβέρνηση του Ηνωμένου Βασιλείου ενέκρινε ρητώς στους βρετανούς εμπόρους να πουλούν εμπορεύματα χρησιμοποιώντας ως μέτρο ζύγισης τα βρετανικά μέτρα και σταθμά σύμφωνα με το νομοσχέδιο περί μέτρων και σταθμών του 1985, σήμεραποστηρίζει ότι πρέπει να τηρηθούν οι κανόνες της ΕΕ δια της εφαρμογής οδηγίας του 1989 σύμφωνα με την οποία όλες οι πωλήσεις στο ΗΒ πρέπει να γίνονταιπολογιζόμενες βάσει του δεκαδικού συστήματος μέτρησης.

Από πρόσφατες δημοσκοπήσεις προέκυψε ότι στο ΗΒπήρξε αντίδραση στηνποχρεωτική μετατροπή των βρετανικών μέτρων και σταθμών στο δεκαδικό σύστημα μέτρησης και περισσότερο από 90 % των βρετανών καταναλωτών αντιτίθενται σθεναρά στην καθιέρωση του κιλού και του μέτρου για τη μέτρηση και ζύγιση των εμπορευμάτων που πωλούνται χύμα.

Η Ευρωπαϊκή Ένωση συχνά αυτοεπαινείται στα δημοσιεύματά της για την πολιτισμική ποικιλομορφία που προάγει.

Στο ΗΒ σημειώνεται σήμερα μία μεγάλη εκστρατεία αντίδρασης στο σύστημα της καθιέρωσης των δεκαδικών μέτρων και σταθμών και δεκάδες χιλιάδες εμπόρων προκαλούν ανοικτά και αψηφούν τις διατάξεις της κυβέρνησης για τη μετατροπή του μετρικού συστήματος. Η επιμονή αυτή οφείλεται στο γεγονός ότι οι πολίτες του ΗΒ δεν βλέπουν κάποιο σοβαρό λόγο για να εγκαταλείψουν το παραδοσιακό σύστημα μετρήσεως που χρησιμοποιούν το οποίο, συν τοις άλλοις, παρέχει και ορισμένα πλεονεκτήματα έναντι του δεκαδικού μετρικού συστήματος.

Λαμβάνονταςπόψη τα ανωτέρω, ερωτάται η Επιτροπή:

1. Ποιες είναι οι διαδικασίες που απαιτούνται για την ακύρωση της οδηγίας του 1989 ή άλλων οδηγιών που αφορούν τηνποχρεωτική μετατροπή του μετρικού συστήματος δεδομένης της έκδηλης επιθυμίας της πλειοψηφίας των πολιτών να μην συμμορφωθούν με το δεκαδικό σύστημα μέτρησης;

2. Η Ευρωπαϊκή Ένωση επιμένει ουσιαστικά στο ότι η βρετανική κυβέρνηση θα πρέπει να προβεί σε ολοκληρωτική μετατροπή του συστήματος μέτρησης για τη μέτρηση και ζύγιση των εμπορευμάτων που πωλούνται χύμα ή μήπως η βρετανική κυβέρνηση έχει τη δυνατότητα, σύμφωνα με την Ευρωπαϊκή Ένωση, να καθυστερήσει τηην εφαρμογή αυτών των μέτρων;

3. Με σκοπό την επίτευξη τηςποχρεωτικής μετατροπής του μετρικού συστήματος, μήπως η Ευρωπαϊκή Ένωση τάσσεταιπέρ των ποινικών κυρώσεων εις βάρος των βρετανών εμπόρων που πωλούν εμπορεύματα χρησιμοποιώντας τα παραδοσιακά βρετανικά μέτρα και σταθμά;

Απάντηση του κ. Liikanen εξ ονόματος της Επιτροπής

(22 Ιουνίου 2000)

1. Η τροποποίηση της οδηγίας 89/617/ΕΟΚ του Συμβουλίου της 27ης Νοεμβρίου 1989, που τροποποιεί την οδηγία 80/181/ΕΟΚ περί προσεγγίσεως των νομοθεσιών των κρατών μελών των αναφερόμενων στις μονάδες μέτρησης(1), απαιτεί τη θέσπιση νέας οδηγίας.

2. Η Επιτροπή δεν έχει λάβει παρατηρήσεις από τη βρετανική κυβέρνηση σχετικά με τυχόν προτάσεις για τη μετατροπή του συστήματος μέτρησης.

3. Οι μηχανισμοί για την εξασφάλιση της εφαρμογής της νομοθεσίας του Ηνωμένου Βασιλείου, η οποία θέτει σε ισχύ την οδηγία, αποτελούν φυσικά ζήτημα το οποίο εμπίπτει στην αρμοδιότητα των βρετανικών αρχών.

(1) ΕΕ L 357 της 7.12.1989.